ဝိပဿီဘုရား

ဝိပဿီမြတ်စွာဘုရားသည် ဤကမ္ဘာမှ ပြန်၍ရေသည်ရှိသော် ၉၁-ခုမြောက်ကမ္ဘာ၌ ပွင့်တော်မူသည်။ အဘိ၊ဋ္ဌ၊၁၊၆၉။ ဗုဒ္ဓဝံ၊ဋ္ဌ၊၂၇၇။ ဒီပင်္ကရာစသော ဘုရား ၂၄-ဆူတို့တွင် ၁၉-ဆူမြောက်ဖြစ်၏။ (ဓမ္မ၊ဋ္ဌ၊၁၊၅၃။) ဝိပဿီမြတ်စွာဘုရားသည် မင်းမျိုး-ကောဏ္ဍညအနွယ်ဖြစ်၏။ (ဒီ၊၂၊၂၊၃၊၉၊ ၄၄။)။ ဝိပဿီမြတ်စွာဘုရား၏ ဖွားတော်မူရာမြို့တော်မှာ ဗန္ဓုမတီနေပြည်တော်ဖြစ်၍ ခမည်းတော်မှာ ဗန္ဓုမမင်းကြီး, မယ်တော်မှာ ဗန္ဓုမတီမိဖုရားကြီးတို့ ဖြစ်ကုန်၏။ (ဒီ၊၂၊၆၊ ၁၀၊ ၄၅။ ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၈၃)။ ထီးနန်းအုပ်ချုပ် မင်းလုပ်သောနှစ်ပေါင်းမှာ (၈၀၀၀) ရှစ်ထောင်ဖြစ်၍ ရွှေနန်းတော်တို့မှာ နန္ဒရွှေနန်းဆောင်, သုနန္ဒရွှေန်းဆောင်, သိရီမာရွှေနန်းဆောင်တို့ ဖြစ်ကြကုန်၏။ (ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၈၃။)။ အဂ္ဂဒေဝီ မဟေသီမိဖုရားမှာ မောင်းမ ပေါင်း(၁၂၀၀၀၀) တစ်သိန်း နှစ်သောင်းအခြံအရံရှိသည့် သုဒဿနာဒေဝီ (သုတနုဒေဝီ) မိဖုရားကြီးဖြစ်၍ သားတော်မှာ သမဝဋ္ဋက္ခန္ဓ မင်းသားဖြစ်၏။ (ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၈၃) နိမိတ်ကြီးလေးပါးတို့ကို မြင်တော်မူ၍ တောထွက်မူသောယာဉ်မှာ အာဇာနည်းမြင်း ကသောရထားယာဉ်ဖြစ်၍၊ (ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၇၇-၈၃။) နှစ်လကြာ ဒုက္ကရ စရိယာ ကျင့်တော်မူရ၏။ (ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၇၇။)။ အဂ္ဂသာဝကအစုံမှာ ခဏ္ဍမထေရ်နှင့် တိဿမထေရ်တို့ဖြစ်ကြ၏။ (ဒီ၊၂၊၄၊ ၁၀၊ ၄၄။ ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၈၃။)။ အလုပ်အကျွေးထေရ်မှာ အသောကထေရ်ဖြစ်၏။ (ဒီ၊၂၊၅၊ ၁၀၊ ၄၅။ ဗုဒ္ဓဝံ၊ဋ္ဌ၊၂၈၃။)။ အဂ္ဂသာဝိကာအစုံမှာ စန္ဒာထေရီမနှင့် စန္ဒမိတ္တာထေရီမတို့ဖြစ်ကြ၍၊ ပွင့်တော်မူရာ ဗောဓိမှာ သခွတ်ပင်ဗောဓိ ဖြစ်လေသည်။ (ဒီ၊၂၊၁၀၊ ၄၄။ ဗုဒ္ဓဝံ၊၃၆၅။ ဗုဒ္ဓဝံ၊ဋ္ဌ၊၂၇၇-၈၊ ၂၈၃။)။ မြတ်သောအလုပ်အကျွေး ဒါယကာတို့မှာ ပုနဗ္ဗသုမိတ္တသူဌေးနှင့် နာဂ သူဌေးတို့ဖြစ်ကြ၍၊ မြတ်သောအလုပ် အကျွေးဒါယိကာမတို့မှာ သိရီမာဥပါသိကာမ နှင့်ဥတ္တရာဥပါသိကာမတို့ဖြစ်ကြ၏။ (ဗုဒ္ဓဝံ၊၃၆၅။)။ ဝိပဿီမြတ်စွာဘုရား၏ အရပ်တော်မှာ အတောင် (၈၀) နှစ်ဆယ်မြင့်၍ ကိုယ်၏-အရောင်-ရောင်ခြည်တော် (ပကတိကိုယ် တောင်ရောင်)သည် ထက်ဝန်းကျင် အခါခပ်သိမ်း (၇) ယူဇနာပြန့်နှံ့၍ တည်လေ၏။ (ဗုဒ္ဓဝံ၊၃၆၆။ ဗုဒ္ဓဝံ၊ဋ္ဌ၊၂၈၃။)။ ဝိပဿီ မြတ်စွာဘုရားပွင့်တော်မူရာ အသက်တန်းမှာ အနှစ် (၈၀၀၀၀) ရှစ်သောင်းတန်းဖြစ်၏။ ဒီ၊၂၊၉၊ ၄၄။ ဗုဒ္ဓဝံ၊၃၆၆။ ဗုဒ္ဓဝံ၊ဋ္ဌ၊၂၇၇၊ ၂၈၃။ သိမှတ်ဖွယ်အကျယ်ကို ဒီ၊၂၊၄၊ ၁၀၊ ၁၇၊ ၂၆-၇၊ ၄၄။ ဗုဒ္ဓဝံ၊၃၆၃-၆။ ဒီ၊ဋ္ဌ၊၂၊၄၃-၅။ သံ၊ဋ္ဌ၊၂၊၁၉။ အဘိ၊၁၊၆၉။ ဗုဒ္ဓဝံ၊ဋ္ဌ၊၂၇၇-၈၄-တို့ကြည့်။)တိပိဋကအဘိဓာန် အတွဲ-၁၉ ၂၂။ ဝိပဿီ -ဘုရားရှိခိုး+ဆုတောင်းဂါထာ ဝိရုဒ္ဓနာသကံ နာထံ၊ ဝိဝဍ္ဎတ္တံ ဝရံ ဒဒံ။ ဝိပဿိံ မာရဇိံ ဝန္ဒေ၊ သော မေ ဒေတု ဇိနော ဇယံ။ ဝိပဿီဗုဒ္ဓဝင်ကို ကြည့်ပါ။ ဝိပဿီဘုရားရှင်ကို ကြည့်ပါ။ ကျမ်းကိုး Category:ဗုဒ္ဓဘာသာ Category:ဗုဒ္ဓဘာသာ ဘုရားများ